OzLabs/hebrew-wiki-articles huggingface dataset:
אנדרטת המגינים

250px
אנדרטת המגינים היא פסל העשוי מברונזה, שיצר נתן רפפורט בשנת 1953. האנדרטה מציגה שלוש דמויות עומדות זקופות, חברה וחבר של הקיבוץ עם חייל לוחם, לזכרם של 44 מגיני קיבוץ נגבה ולוחמי חטיבת גבעתי שנפלו במלחמת העצמאות. האנדרטה ניצבת על שטח קרקע מוגבה בסמוך לחלקה הצבאית של בית הקברות בקיבוץ נגבה. 

==תיאור הפסל==
האנדרטה עשויה מברונזה, מתנשאת לגובה של 4.5 מטר ולרוחב של 4 מטר ושוקלת 6 טון. האנדרטה מציגה מתוך רקע של שיבולים, ענבים ועלי עצי זית, שלוש דמויות עומדות זקופות כשהן אוחזות ידיים, המסמלת את אחוות האחים והלוחמים: חברה וחבר של הקיבוץ עם חייל לוחם. הדמויות הן אידיאליסטיות, גדולות מהחיים וגבוהות מגובה אדם. הן צופות אל עבר האופק בתקווה, ומבטן מכסה את כולו. בגדיהן אופייניים לתקופה ונצמדים לגופם כאילו הם עומדים מול הרוח, אך עמידתם איתנה ומביעה הן עוצמה פיזית והן עוצמה רוחנית. מצידו הימני של הפסל עומדת אישה הנושאת על כתפה תיק עזרה ראשונה, במרכז עומד חלוץ צעיר האוחז בטוריה ובצדו הימני של הפסל עומד חייל חגור במותניו כדורים ובידו רובה העולה מתוך ענפי זית. האנדרטה היא לזכרם של 44 מגיני קיבוץ נגבה ולוחמי חטיבת גבעתי שנפלו במלחמת העצמאות.

== ההיסטוריה של הפסל ==
האנדרטה הוקמה ביוזמת מזכירות הקיבוץ וראשי תנועת השומר הצעיר. אבן הפינה של האנדרטה הונחה ב-ט"ו בתמוז תש"ט, 12 ביולי 1949, עשור לאחר הקמת הקיבוץ במסגרת חומה ומגדל.

נתן רפופורט בנה שני דגמים והגישם לבחירת אנשי הקיבוץ, אך דרש להעביר שיעורי אמנות לחברי המשק, כדי שבחירתם תהיה מושכלת יותר. לאחר שהסתיימה "ההשתלמות", ניגשו חברי הקיבוץ להצבעה והכריעו בעד הדגם שכלל שלוש דמויות: אחות, חלוץ וחייל חמוש. בינואר 1953 הושלמה יצירת הפסל והדגם נשלח לצרפת לשם יציקת הברונזה. האנדרטה נחנכה ב-10 בנובמבר 1953 (ג' בכסלו תשי"ד), בהשתתפות 3000 אנשים. את הלוט הסיר סגן אלוף שמעון אבידן מי שהיה מפקד חטיבת גבעתי.

הדגם השני נשאר במחסן הקיבוץ שמתחת למגדל המים, עד שבשנת 2008 האוצר והחוקר אליק מישורי הציג אותו בתערוכה "אמנות עברית-ארצישראלית המוליכה אל המחר" במשכן לאמנות עין חרוד.

== היבט אומנותי ==
הדמויות גדולות ומזכירות פיסול יווני, הן בעיצוב המושלם של הגוף והן בתווי הפנים בעלי האף הישר והתלתלים. מקור השראה נוסף הוא הריאליזם הסוציאליסטי, שהאדיר את דמותו של הפועל הפשוט. 

== ראו גם ==
* מרדכי אנילביץ' (פסל)

==קישורים חיצוניים==

* [https://www.youtube.com/watch?v=ebHz0VQCj0s קיבוץ נגבה - אנדרטת המגינים. הסבר מפורט של מורה הדרך: חזי צרפתי], באתר youtube, 4 ביולי 2015
* [http://www1.amalnet.k12.il/sites/Mifgashim/Pages/negba.aspx אנדרטה בקיבוץ נגבה, נתן רפופורט, 1949 Memorial In Kibbutz Negba, Nathan Rapoport], באתר מפגשים מהסוג החזותי בעידן המודרני
* 
* 
* 
* 

==הערות שוליים==

קטגוריה:נתן רפפורט
קטגוריה:נגבה
קטגוריה:פסלים (יצירות)	
קטגוריה:פיסול ישראלי
מגינים
מגינים
קטגוריה:יצירות משנת 1953
מגינים
צ'ארלס ג'ונס

צ'ארלס ג'ונס (באנגלית: Charles Jones; נולד ב-3 באפריל 1957) הוא כדורסלן עבר אמריקאי, אשר שיחק בליגת ה-NBA בין השנים 1984–1998. ממוצעיו הכוללים לאורך 15 עונותיו בליגה הם 2.5 נקודות, 4.5 ריבאונדים ו-1.6 חסימות למשחק. ניצב במקום השני בתולדות קבוצת וושינגטון ויזארדס בסך חסימות בקריירה, עם 1,051 חסימות.

שלושה מאֶחָיו שיחקו אף הם כדורסל מקצועי: ויל ג'ונס שיחק בליגות ה-ABA וה-NBA בין השנים 1969–1978, קולדוול ג'ונס שיחק ב-ABA וב-NBA בין השנים 1973–1990, ומייג'ור ג'ונס שיחק ב-NBA בין השנים 1979–1985.

==קריירת משחק==
ג'ונס נולד בעיר מקגיהי שבארקנסו, ובין השנים 1975–1979 למד באוניברסיטת המדינה של אולבני. ב-4 עונותיו בקבוצת הכדורסל של האוניברסיטה רשם ממוצעים של 12.5 נקודות ו-12.9 ריבאונדים למשחק.

בדראפט ה-NBA{{כ}} 1979 נבחר ג'ונס בבחירה ה-165 על ידי פיניקס סאנס, אולם לא זכה לחוזה בקבוצה. ב-5 השנים הבאות שיחק עבור קבוצות שונות מאיטליה, מצרפת ומליגת ה-CBA האמריקאית. בשנת 1984 שיחק לראשונה בליגת ה-NBA, במסגרת חוזים קצרי מועד בפילדלפיה 76' ובשיקגו בולס.

בפברואר 1985 חתם על חוזה בקבוצת וושינגטון בולטס, במדיה ביסס את מעמדו כשחקן רוטציה קבוע. ב-8 וחצי עונותיו בקבוצה פתח ב-408 מתוך 595 המשחקים בהם שותף, הודות לתרומתו ההגנתית, ועל אף שקלע 2.8 נקודות בממוצע למשחק בלבד. ב-4 העונות הראשונות הודח עם וושינגטון מפלייאוף ה-NBA בסיבוב הראשון, וב-5 העונות העוקבות כלל לא העפילה הקבוצה לפלייאוף. במשחק מול אורלנדו מג'יק ב-3 במרץ 1990, השיג ג'ונס שיא קריירה של 10 חסימות.

בעונת עבר לשחק בדטרויט פיסטונס, וב-4 העונות הבאות שיחק עבור יוסטון רוקטס. לאורך פלייאוף שותף ב-19 מתוך 22 משחקי קבוצתו, וסייע לה לזכות באליפות ה-NBA השנייה בתולדותיה. בסיום עונת עזב ג'ונס את הרוקטס ופרש ממשחק, בגיל 41. באותה העת היה השחקן החמישי הכי מבוגר בתולדות ה-NBA.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ארקנסו: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של פיניקס סאנס
קטגוריה:כדורסלני פילדלפיה 76'
קטגוריה:כדורסלני שיקגו בולס
קטגוריה:כדורסלני וושינגטון בולטס
קטגוריה:כדורסלני דטרויט פיסטונס
קטגוריה:כדורסלני יוסטון רוקטס
קטגוריה:אמריקאים שנולדו ב-1957
אתר שחור

בטרמינולוגיה צבאית, אתר שחור (באנגלית: Black Site) הוא המיקום בו מתרחש תהליך מבצעי או מיזם שחור שאינם רשמיים ואשר לא קיבלו היתר ממשלתי. הדבר מתייחס למתקנים שנשלטים בידי סוכנות ה-CIA ומשמשים את ממשלת ארצות הברית לצורך המלחמה העולמית בטרור כדי להחזיק בלוחם בלתי חוקי.

נשיא ארצות הברית ג'ורג' ווקר בוש אישר את קיומם של בתי כלא חשאיים שהשתמשה בהם סוכנות ה-CIA במהלך נאומו ב-6 בספטמבר 2006. הוושינגטון פוסט העלה טענה בנוגע לקיומם של האתרים השחורים בנובמבר 2005, כאשר עוד לפני כן הועלו טענות דומות בידי ארגוני זכויות האדם.

ברוב של 382 חברי הפרלמנט האירופי (כאשר 256 חברים הצביעו נגד ההחלטה ו-74 נמנעו), דו"ח של האיחוד האירופי מ-14 בפברואר 2007 חשף כי ה-CIA הפעילו כ-1,245 טיסות ושלא ניתן לסתור עדויות על קיומם של מתקני החזקה בפולין וברומניה בהם עונו אסירים.

== קישורים חיצוניים ==

== הערות שוליים ==

קטגוריה:מבצעי ה-CIA
קטגוריה:פגיעה בזכויות האדם
קטגוריה:כליאה
קטגוריה:בתי סוהר
מפרץ פוג (אנטארקטיקה)

מפרץ פוג (באנגלית: Fog Bay; מילולית: מפרץ ערפל) הוא מפרץ בצידו הדרומי של האי רוס, שבאנטארקטיקה.

המפרצון ממוקם בסמוך מערבית - צפון-מערבית מנקודת טרור, והוא נפתח למפרץ וינדלס.

== היסטוריה ==
=== מקור השם ===

שמו של המפרץ ניתן לו ביולי 1911, על ידי משלחת החורף ( winter journey party) של משלחת החקר האנטארקטית הבריטית (משלחת טרה נובה) 1910-13, אשר חקרה את אנטארקטיקה בין השנים 1910–1913. משלחת החורף חקרה את האזור בפיקודו של אדוארד אדריאן וילסון.

שם זה ניתן למפרץ בשל הערפל הכבד שהיה בו עת שגילו אותו. באנגלית "פוג" משמעו "ערפל".

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:5083 מפרץ פוג] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21799 מפרץ פוג] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=4769&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ פוג] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25612218 מפת אזור מפרץ פוג]

== הערות שוליים ==

פוג
מצעד האלבומים הקנדי

לוגו מגזין הבילבורד
מצעד האלבומים הקנדי (באנגלית: Canadian Albums Chart) הוא מצעד מכירות האלבומים הרשמי של קנדה. הוא מתפרסם מדי יום שני על ידי חברת המעקב אחר מכירות מוזיקה בארצות הברית, Nielsen SoundScan, ומתפרסם מדי יום שלישי על ידי מגזין הבילבורד.<ref></ref><ref></ref>

המצעד מורכב מ-200 אלבומים, בדומה למצעד הבילבורד 200; עם זאת, רק 100 המקומות הראשונים במצעד זה נחשפים לציבור, תוך ששאר המצעד חשוף למנויי המגזין בלבד.

== קישורים חיצוניים ==
* 

== הערות שוליים ==

אלבומים קנדיים
קטגוריה:מצעדי מוזיקה קנדיים
מארק וובר

מארק וובר (בגרמנית: Marek Weber; לבוב, האימפריה האוסטרו הונגרית (בתחומי אוקראינה של ימינו), 24 באוקטובר 1888 – שיקגו, ארצות הברית, 9 בפברואר 1964) היה כנר ומנהל מוזיקלי של להקות ממוצא יהודי.

== ביוגרפיה ==
מארק וובר נולד בלבוב, אז חלק של האימפריה האוסטרו-הונגרית. בשנת 1906 עבר לברלין ולמד בקונסרבטוריון שטרן. כבר בגיל 20 הוא הקים תזמורת והחל משנת 1914 היה מנהל תזמורת של מלון אדלון בברלין. במהלך שנות ה-20 של המאה ה-20 ביצעה התזמורת של וובר הקלטות רבות שזכו לפופולריות רבה. באותה השנים התרכזו ההקלטות התרכזו בוואלס ריקודי עם. עם הזמן, בלחץ הקהל, נכנס וובר לתחום הג'אז. הוא התחיל להעסיק מוזיקאים גרמנים מובילים בתחום והזמין את הנס מוסל מהולנד.

בהיותו יהודי הפך וובר מטרה להתנכלויות הנאצים. כבר בסוף 1932 עזב את גרמניה ודרך לונדון הגיע לארצות הברית. בארצות הברית המשיך בקריירה המוזיקלית וזכה להצלחה.

לאחר מלחמת העולם השנייה עזב וובר את התחום והתיישב בחווה שרכש. הוא נפטר בשיקגו בשנת 1964. אלמנתו הקימה מלגה ללימוד כינור על שמו.

==קישורים חיצוניים==

* [http://musplanet3.narod.ru/Marek_Weber.htm ביוגרפיה והקלטות של וובר]
* 

קטגוריה:מוזיקאים יהודים
קטגוריה:מוזיקאים גרמנים
קטגוריה:כנרים גרמנים
קטגוריה:ילידי 1888
קטגוריה:גרמנים שנפטרו ב-1964
קטגוריה:אמריקאים שנפטרו ב-1964
אנטולי זינצ'נקו

אנטולי אלכסייביץ' זינצ'נקו (ברוסית: Анато́лий Алексе́евич Зи́нченко; נולד ב-8 באוגוסט 1949, סטאלינסק, רוסיה הסובייטית, ברית המועצות) היה כדורגלן סובייטי בעמדת החלוץ ומאמן עבר. נחשב לשחקן הסובייטי הראשון ששיחק בקבוצה זרה.

== ביוגרפיה ==
זינצ'נקו היה תלמיד בית הספר לכדורגל של מועדון טרקטור מהעיר וולגוגרד, שם החל ללמוד בשנת 1962.

== קריירה ==
===משחק===
בשנים 1967–1968 שיחק בליגת המשנה באליפות ברית המועצות בהרכב טרקטור. במחצית השנייה של עונת 1968 הוא עבר לשירות צבאי במועדון סק"א מהעיר רוסטוב. בשנת 1972 הוא הוזמן על ידי מאמן זניט יבגני גורנסקי לסגל הקבוצה. בשנת 1975, לאחר שהצטרף לקבוצתו של המאמן הראשי גרמני זונין, עבר לדינמו המקומית. המאמן הבא של זניט, יורי מורוזוב, החזיר את ז'ינצ'נקו לקבוצה.

בשנת 1980, עורך מחלקת הספורט של העיתון האוסטרי Volkstimme, קורט צ'סטקה, יצא לרכוש כדורגלן סובייטי עבור ראפיד הווינאית. לאחר משא ומתן ארוך הציע ראש הספורט הסובייטי, סרגיי פבלוב, את אנטולי זינצ'נקו, שהגיע לווינה ב-28 באוקטובר. התוצאה החיובית של המשא ומתן נבעה במידה רבה מהעובדה שראפיד נחשבה לצוות של "פועלים" באוסטריה והקבוצה הייתה בקשרים חזקים עם המפלגה הקומוניסטית האוסטרית. באופן רשמי, במקביל, ז'ינצ'נקו נרשם כטכנאי ציוד אלקטרוני ונשלח למשימת סחר סובייטית וקאף יבל משכורת מהשגרירות, שכן הכסף ששילמה רפיד הועבר ישירות לברית המועצות. על הצלחותיו במועדון האוסטרי זינצ'נקו זכה בתואר "אמן הספורט של ברית המועצות במעמד הבינלאומי".

שיחק 375 משחקים רשמיים בקריירה שלו וכבש 83 שערים.

===אימון===
לאחר שחזר לברית המועצות בשנת 1983, אימן את קבוצת המפעל "קלימובץ" ו"המשולש האדום", ששיחקו באליפות לנינגרד. לאחר מכן היה מאמן בקבוצות סטרויטל צ'רפובץ, דינמו, זניט, זניט-2 (לנינגרד / סנקט פטרבורג) ומועדון ארזי פטרוזבודסק ואז עבד בבית הספר לכדורגל של נפת קרסנוגווארדייסקי בסנקט פטרבורג. לאחר סיום קריירת האימון שלו, הפך זינצ'נקו למנהל הכללי של הפדרציה לכדורגל של העיר סנקט פטרבורג, היה נציג במנהלת הליגה הרוסית.<ref>[http://www.sport-express.ru/newspaper/2011-11-18/7_2/ Анатолий Зинченко: «Советский футбол я не подвёл»], «Спорт-Экспресс», 18.11.2011</ref>

== תארים והישגים ==
=== קבוצתיים ===
==== ראפיד וינה ====
* אליפות אוסטריה: 1981/82, 1982/83
* זוכה גביע אוסטריה (1982/83)

==== סק"א רוסטוב ====
* גמר גביע ברית המועצות (1969, 1971)

== קישורים חיצוניים ==

* [http://www.rapidarchiv.at סטטיסטיקה במדי ראפיד]
* [http://zenit-history.ru/index.php/sezony/52-igroki-z/197-zinchenko-anatolij-alekseevich סטטיסטיקה במדי זניט]

== הערות שוליים ==

קטגוריה:מאמני דינמו סנקט פטרבורג (כדורגל)
קטגוריה:מאמני כדורגל רוסים
קטגוריה:מאמני כדורגל סובייטים
קטגוריה:כדורגלני ראפיד וינה
קטגוריה:כדורגלני דינמו סנקט פטרבורג
קטגוריה:כדורגלני זניט סנקט פטרבורג
קטגוריה:כדורגלני סק"א רוסטוב
קטגוריה:כדורגלני רוטור וולגוגרד
קטגוריה:כדורגלני נבחרת ברית המועצות
קטגוריה:כדורגלנים סובייטים
קטגוריה:סובייטים שנולדו ב-1949
קילשווט

קילשווט (בהונגרית: Külsővat) הוא כפר במחוז וספרם שבמרכז הונגריה.

==יהודי קילשווט==
בקילשווט חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|17
|991
|-
|1910
|23
|
|-
|1920
|10
|
|-
|1930
|6
|
|-
|1941
|5
|900
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
ג'ובאני גונסאלס

ג'ובאני אלסנדרו אפוד גונסאלס (בספרדית: Giovanni Alessandro González Apud; נולד ב-20 בספטמבר 1994, מונטווידאו, אורוגוואי) הוא כדורגלן מאורוגוואי, המשחק בעמדת המגן הימני בקבוצת קרסנודאר ובנבחרת אורוגוואי.

== קריירת מועדונים ==
===אורוגוואי===
ג'ובאני הוא בנו של שחקן נבחרת אורוגוואי לשעבר חואן אנטוניו גונסאלס, ששיחק בספרד בשנים 1997—2001. לכן, ג'ובאני החל לשחק כדורגל בבית הספר של מועדון אוביידו. בשנת 2003 חזר לאורוגוואי ובשנת 2004 שיחק בריבר פלייט המקומית, באקדמיה לנוער של המועדון.<ref name="lr21"></ref>

ברמה המקצוענית, ג'ובאני גונסאלס ערך את הופעת הבכורה שלו ב-13 בספטמבר 2014 במשחק אליפות אורוגוואי מול רנטיסטאס. הוא שיחק 90 דקות בהפסד קבוצתו בתוצאה 0:2.<ref></ref> גונסאלס החל לשחק תפקיד חשוב במיוחד בקבוצה בשנת 2017, לאחר שהופיע 36 משחקים במהלך השנה וכבש שלושה שערים, בזכותם משך את תשומת לבם של הסקאוטים של מועדון פניארול ובתום העונה עבר גונסאלס לקבוצה.

את הופעת הבכורה שלו בקבוצה החדשה ערך ב-26 בינואר 2018 במשחק הסופר קאפ של אורוגוואי נגד נסיונל. הוא צורף להרכב הפותח והוחלף בדקה 54 בתוצאה 3:0 לטובת פניארול שזכתה לראשונה בתואר.<ref></ref>

באליפות אורוגוואי 2018, הוא שיחק 19 משחקים וכבש שני שערים ותרם לניצחון הקבוצה בטורניר.

ב-22 בינואר 2022 חתם במיורקה.

ב-17 באוגוסט 2024 חתם בקרסנודאר.

==קריירה בנבחרת==
במרץ 2019 אוסקר וושינגטון טבארס זימן את ג'ובאני גונסאלס לסגל נבחרת אורוגוואי.<ref></ref> ב-22 במרץ 2019, ערך את הופעת הבכורה שלו בנבחרת בחצי גמר גביע סין הידידותי מול אוזבקיסטן (3:0). בדקה 61 גונסאלס החליף את דייגו לאקסאלט.<ref></ref> ג'ובאני הפך לשחקן ה-106 שעלה לראשונה באורוגוואי מאז חזרתו של טבארס לנבחרת ב-2006.<ref></ref>

== תארים ==
* אליפות אורוגוואי (1): 2018
* הסופר קאפ של אורוגוואי (1): 2018

== קישורים חיצוניים ==

== הערות שוליים ==

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ריבר פלייט (אורוגוואי)
קטגוריה:כדורגלני פניארול
קטגוריה:כדורגלני מיורקה
קטגוריה:כדורגלני קרסנודאר
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:ספורטאים אורוגוואים בספרד
קטגוריה:ספורטאים זרים ברוסיה
קטגוריה:אורוגוואים שנולדו ב-1994
אמריקו גאז'גו

אמריקו גאז'גו (בספרדית: Américo Gallego; נולד ב-25 באפריל 1955 במורטרוס שבארגנטינה) הוא כדורגלן ומאמן עבר ארגנטינאי, ששיחק בעמדת הקשר אחורי. זכה עם נבחרת ארגנטינה במונדיאל 1978.

==ביוגרפיה==

גאז'גו, או כפי שכונה "אל טולו", נולד ב-25 באפריל 1955 במורטרוס שבארגנטינה והופיע לראשונה בליגה הארגנטינאית בשנת 1974 כשהוא משחק בעמדת הקשר בניואלס אולד בויס. בעונתו הראשונה לא חווה הרבה אך בעונה שלאחר מכן תפס את מקומו בהרכב הפותח. בשנת 1981 גאז'גו עבר לענקית המדינה ריבר פלייט בה היה הקפטן בזכייתה בגביע ליברטדורס הראשון שלה ב-1986, בגביע הבין-יבשתי באותה השנה ובשתי אליפויות. בתום עונת 1987/88 סיים פרש מכדורגל ובסך הכל ערך 440 הופעות בליגה בהם כבש 35 שערים בפרק זמן של 14 שנים.

במדי נבחרת ארגנטינה ערך 73 הופעות וכבש 3 שערים. תחת המאמן לואיס מנוטי השתתף במונדיאל 1978 וזכה עימה בתואר כשהוא מופיע בכל המשחקים אך לא מוצא את הרשת. ארבע שנים לאחר מכן במונדיאל 1982 גאז'גו שיחק עם אותו המאמן וישב על הספסל רק בהפסד 1-3 לברזיל. ארגנטינה הגיעה למשחק האחרון בסיבוב השני נגד איטליה שהיא כבר מודחת ובמשחק זה עשה את⁦ הופעתו האחרונה.

לאחר הפרישה הפנה את תשומת הלב לקריירת האימון. בשנת 1994 גאז'גו אימן את קבוצתו לשעבר ריבר פלייט ובעונתו הראשונה הוביל אותה לאליפות ללא הפסד. שנה לאחר מכן היה עוזר המאמן של דניאל פסארלה. הוא שב אליה אחרי הפסקה בת שש שנים וזכה באליפות נוספת בשנת 2000. שנתיים אחר כך אימן את אינדפנדיינטה איתה זכה באליפות ושבר בצורת של שמונה שנים. אליפות נוספת עשה עם ניואלס אולד בויס בשנת 2004 ובכך היה למאמן השני בלבד שזוכה באליפות ארגנטינה עם שלושה מועדונים שונים (הראשון היה חוסה יודיקה).

הצלחתו גרמה לביקושו מצד קבוצות ממדינות אחרות, בעיקר ממקסיקו. גאז'גו בחר בקבוצה המקסיקנית דפורטיבו טולוקה, אך קיבל ביקורות על ידי התקשורת על כך שהביא סגנון משחק הגנתי ופינה את המגרש לטובת הצעירים חסרי הניסיון במקום השחקנים הוותיקים. בסופו של דבר זה השתלם לו עם זכייה באליפות בשנת 2005 והוא נבחר למאמן המצטיין באותו הטורניר. בשנת 2007 התפטר מתפקידו ואמר כי הוא רוצה קצת חופש עם משפחתו ולהיות רחוק מעולם הכדורגל לזמן מה. החופשה לא הייתה ארוכה והוא שב לאמן לאחר שקיבל הצעה טובה מטיגרס, בה פוטר בפברואר 2008 אחרי רצף משחקים מאכזב. גאז'גו חזר למולדתו במרץ 2009 ואימן שוב באינדפנדיינטה ובשנת 2011 עבר לקולו-קולו הצ'יליאנית.

==תארים==
===כשחקן===
;ריבר פלייט
*אליפות ארגנטינה (2): 1981, 1985/86
*קופה ליברטדורס: 1986
*הגביע הבין-יבשתי: 1986
;נבחרת ארגנטינה
*גביע העולם: 1978

===כמאמן===
;ריבר פלייט
*אליפות ארגנטינה (2): 1994, 2000
;אינדפנדיינטה
*אליפות ארגנטינה: 2002
;ניואלס אולד בויס
*אליפות ארגנטינה: 2004
;דפורטיבו טולוקה
*אליפות מקסיקו: 2005
*אלוף האלופים: 2006

==קישורים חיצוניים==

קטגוריה:כדורגלנים ארגנטינאים
קטגוריה:כדורגלני נבחרת ארגנטינה
קטגוריה:כדורגלני ניואל'ס אולד בויס
קטגוריה:כדורגלני ריבר פלייט
קטגוריה:כדורגלני מונדיאל 1978
קטגוריה:כדורגלני מונדיאל 1982
קטגוריה:מאמני כדורגל ארגנטינאים
קטגוריה:ארגנטינאים שנולדו ב-1955
הלנה הווארד

קייטלין הלנה הווארד (באנגלית: Kaitlyn Helena Howard; נולדה ב-23 ביולי 1998) היא שחקנית אמריקאית. התפרסמה בזכות תפקידה בסרט "מדליין של מדליין" , שהוכרז על ידי אתר IndieWire כאחת מ-50 ההופעות הטובות ביותר בעשור השני של המאה ה-21.<ref></ref>

== ראשית חייה ==
הווארד נולדה בניו יורק.<ref></ref> הוריה, שניהם אמנים, הם ג'וליה בינט וויל הווארד. אמה ממוצא סקנדינבי ומזרח אירופי, ואביה אפרו-אמריקאי ממוצא מעורב. יש לה אח צעיר בשם ליאם. הווארד גדלה באזור ניו ג'רזי,<ref></ref><ref></ref> והשתתפה באקדמיה לאמנויות הבמה .<ref></ref>

== קריירה ==
לאחר שגילתה אותה ג'וזפין דקר בשנת 2014 בפסטיבל אומנויות נוער של "יוניון קאונטי", שם דקר הייתה שופטת, הווארד כיכבה בתפקיד הראשי בסרט "מדליין של מדליין" .<ref></ref>

הווארד השתתפה בפסטיבל, ודקלמה מונולוג מתוך המחזה "ציפור שחורה" מאת דייוויד הארוור . כשסיימה אמרה דקר על הופעתה של הווארד שהיא "הטובה ביותר שראתה" בחייה. לאחר סיום המופע, דקר והווארד החליפו פרטים, ונפגשו כעבור כחודש; בסופו של דבר סייעה הווארד בפיתוח סיפורו של הסרט באמצעות כמה סדנאות אלתור עם דקר ואחרים.<ref></ref><ref></ref>

הסרט הוקרן בבכורה עולמית בפסטיבל הסרטים סאנדנס ב-22 בינואר 2018. הוא יצא לאקרנים ב-10 באוגוסט של אותה שנה על ידי חברת אוסצילוסקופ לייברטוריס . הסרט זכה לשבחים, במיוחד לאור הופעתה של הווארד, אשר זכתה להכרה על ידי האתר IndieWire כאחת מ-50 ההופעות הטובות ביותר בעשור השני של המאה ה-21.<ref> </ref>

התפקיד הבא של הווארד היה בסרט הקצר "טוויסט", שהוקרן לראשונה בפסטיבל הסרטים טרייבקה לשנת 2019.<ref></ref>

הווארד כיכבה בסדרת הדרמה "אל תחפרי לעומק" של שירות קוויבי ששודרה לראשונה ב-27 ביולי 2020.

הווארד מגלת את דמותה נורה בסדרת הטלוויזיה האינטרנטית "הפראיות" , ששודרה לראשונה ב-11 בדצמבר 2020 בשירות פריים וידאו של אמזון.<ref></ref>

בשנת 2021 שיחקה בסרט "גנבים של העולם".<ref></ref><ref></ref> 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2018
|מדליין של מדליין 
|מדליין
|
|-
|2021
|גנבי כל העולם 
|קליאו
|
|-
|2024
|ראיתי את הטלוויזיה זוהרת
|איזבל
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
| rowspan="2" |2020
|אל תחפרי לעומק 
|איישה
|תפקיד ראשי; 14 פרקים
|-
|ריחוק חברתי
|סאלי
|פרק: "Delete All Future Events"
|-
|2020 - הווה
|הפראיות 
|נורה ריד
|תפקיד ראשי (2 עונות); 18 פרקים
|}

== פרסים ומועמדויות ==
{| class="wikitable"
!שנה
!פרס
!קטגוריה
!עבודה
!תוצאה
!הערה
|-
| rowspan="2" |2018
|פרסי גות'הם
|שחקנית פורצת דרך
| rowspan="2" |מדליין של מדליין 
| rowspan="2" |מועמדות
|<ref></ref>
|-
|פרס אינדפנדנט ספיריט
|השחקנית הטובה ביותר
|<ref></ref>
|}

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה אפרו-אמריקאיות
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
מצב הישרדות

מצב הישרדות, או מצב עדר (באנגלית: Survival Mode), הוא מצב משחק במשחק וידאו, בו על השחקן להמשיך לשחק כמה שיותר זמן מבלי למות, בזמן שהמשחק מציב בפניהם אתגרים קשים יותר ויותר.<ref name="gow"></ref> גרסה של המצב מחייבת שהשחקן יחזיק מעמד למשך זמן סופי מסוים, שלאחריו מושג ניצחון והמצב מסתיים.<ref></ref> המצב נפוץ במיוחד בקרב משחקי הגנת מגדלים, שם על השחקן לשפר את ההגנות של מיקום מסוים, על מנת להדוף את כוחות האויב זמן רב ככל האפשר.<ref name="pvz-review"></ref> מצב הישרדות הושווה למשחקי הארקייד הקלאסיים, שם השחקנים מתמודדים מול גלי אויבים חזקים יותר ויותר.<ref></ref> מצב זה נועד לתת למשחק סוף מוגדר ולעיתים פתאומי, כך ששחקנים אחרים יוכלו לשחק גם במשחק הארקייד. לעיתים מצב זה מופיע במשחקי ארקייד בתוך משחקי וידאו אחרים, כמו במשחק ספיידרמן המופלא 2.

Street Fighter II: The World Warrior על ה-Game Boy התחיל את מצב ההישרדות בשנת 1995, וגם Tekken 2 ו-Street Fighter EX שיצאו לאור ב-1996 וב-1997 בהתאמה גם כללו את המצב. משחקים פופולריים בעלי מצב הישרדות כוללים משחקי זומבים כמו אלה בסדרת Left 4 Dead,<ref name="l4d"></ref> משחקים בסדרת Call of Duty בעקבות Call of Duty: World at War,<ref name="cod"></ref><ref></ref> משחק הגנת מגדלים Plants vs. Zombies,<ref name="pvz"></ref> ו-Gears of War 2. בנוסף, משחקי ארגז חול רבים, כמו מיינקראפט, מנצלים את מצב המשחק הזה בכך ששחקנים שורדים את הלילה בזמן שנלחמים במגוון מפלצות, כגון שלדים וזומבים.<ref name="Beginner's guide"></ref> משחק ארגז חול נוסף, Rust, משתמש בדמויות שאינן שחקנים ובשחקנים אחרים כאויבים, ומזמין לחימת שחקנים נגד שחקנים על מנת לשרוד בסביבת המשחק.<ref></ref>

== הערות שוליים ==

קטגוריה:משחקי מחשב
קטגוריה:משחקי ארקייד
קטגוריה:הישרדות
מייק זומבי

ויליאם מייקל קולמן (באנגלית: William Michael Coleman; נולד ב-8 ביולי 1992), הידוע בשם הבמה מייק זומבי (Mike Zombie), הוא ראפר ומפיק מוזיקלי אמריקאי. הוא חתום כמפיק בחברת התקליטים של דרייק, OVO סאונד.

==קריירה==
מייק זומבי ידוע בעיקר בהפקת הסינגל "Started from the Bottom" של דרייק. הוא סימפל בשיר רצועה בשם "Ambessence piano & drones 1" של ברונו סנפיליפו ומתיאס גראסואו. השיר זכה בפרס "רצועת השנה" בטקס פרסי ההיפ הופ של ה-BET לשנת 2013,<ref></ref> והיה מועמד גם לפרס גראמי בקטגוריית "שיר הראפ הטוב ביותר" בטקס פרסי גראמי ה-56.<ref></ref> ביולי 2013, זכה לדירוג ברשימת "עשרת המפיקים הצעירים המובילים שצריך לצפות להם" של ה-BET .<ref></ref> באוקטובר, זכה להיכלל גם ברשימת "25 המפיקים החדשים ששווה לצפות להם" של Complex .<ref></ref> קודם לכן, שיתף פעולה עם הבאטל ראפר הולו דה דון , שמילא תפקיד ניכר בקשר של דרייק למייק זומבי.<ref></ref><ref></ref>

ב-22 בדצמבר 2013 הוציא את המיקסטייפ הראשון שלו, The End of the Beggining. מאוחר יותר, הפיק את השיר "They Don't Love You No More" של די. ג'יי. חאלד יחד עם מיק מיל, ריק רוס, ג'יי זי ופרנץ' מונטנה. בקיץ 2014 הוציא את הקליפ הראשון מתוך המיקסטייפ הראשון שלו, "616", ב-MTV Jams. ב-27 בינואר 2015 הוציא זומבי פרויקט חדש בשם Rebel Without a Cause. בשנת 2016 הוציא מספר סינגלים ושני מיקסטייפים: Humble Genius, ואלבום משותף עם בנזי איו בשם Ea$tside Story.<ref></ref><ref></ref> בשנת 2019 הפיק זומבי שיר עבור הראפר דה גיים בשם "A.I. With the Braids"', בו מתארח הראפר האמריקאי ליל ויין.<ref></ref>

==דיסקוגרפיה==
===מיקסטייפים===
* 2013: The End of the Beginning
* 2015: Rebel Without a Cause
* 2016: Humble Genius
* 2016: Eastside Stories 
* 2018: 20GREATEEN
* 2019: The Silver Tape

==קישורים חיצוניים==

==הערות שוליים==

קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:אמריקאים שנולדו ב-1992
אליעזר היילבוט

הרב אליעזר לאזי היילבוט (ג' בתשרי ת"ק – א' בשבט ה'תקע"ד, 1740 – 1814) כיהן כדיין בפוזנן, ואחר כך כראש בית דין של קהילות אה"ו (ראשי תיבות של אלטונה, המבורג, וונדסבק). חיבר את הספר "משנת דרבי אליעזר".

== ביוגרפיה ==
נולד בברלין ג' בתשרי בשנת 1740 לרבי יוסף היילבוט, ולאמו מרת פויגל (בת רבי משה, ואמה פרייזכי הייתה גם כן בת רבי לאזי חסיד) בנו של המקובל רבי לאזי חסיד מהלברשטאדט שעל שמו נקרא. בשנות העשרה שלו למד בישיבת הרב דוד טבל שייאר בבמברג. נשא לאישה את ביילה, בתו של אחד ממכובדי הקהילה היהודית בפוזנן, ושמו רבי טודרוס מונק. אחר כך למד במשך שנתיים בישיבתו של הרב גדליה טיקטין, רבה של שוורזנץ ליד פוזנה, וחותנו פירנס אותו.

בפוזנן לימד לתלמידים ואחר כך מונה לדיין שם. באותה תקופה כיהן רבי רפאל הכהן כ"ץ כרבה של פוזנן. כשהתקבל רבי רפאל הכהן לרבן של קהילות אה"ו, הלך אחריו רבי אלעזר היילבוט לשם. בהיותו שם מתה אשתו, והוא נשא כאשה שנייה את מינדיל בת רבי מן, נינתו של בעל ״חינוך בית יהודה״. הנשואין היו בט"ו בכסלו ה'תקמ"ד. בשנת 1784 הוא מונה לדיין בוונדסבק והמבורג, ואחר כך גם באלטונא והמבורג. בשנת 1799, לאחר שעזב רבי רפאל הכהן את תפקידו כרבן של קהילות אה"ו, מונה שם הרב אלעזר היילבוט כראש בית דין.

במהלך המלחמות הנפוליאוניות היה הוא איש הקשר בין קהילות אה"ו לגנרל לואי ניקולא דאבו של נפוליאון. הוא נפטר בהמבורג בשנת 1814 (א' בשבט ה'תקע"ד) ובגלל המצור על העיר נקבר שם בחצר בית הכנסת.

חתנו רבי חיים מיכל כתב עליו

== ספריו ==
*משנת דרבי אליעזר, פירוש על חושן משפט.
* פירוש על אבן העזר
* חידושים על כל תלמוד בבלי ומסכתות קטנות ואבות דרבי נתן.
*דרושים בדרך פלפול על כמה מסכתות הש״ס, מוסר, והספדים
*פירוש על התורה ופירוש רש"י לתורה, נקרא "אמרי אל"
*קונטרס על דיני ברכות
*קונטרס נגד הספר "מצפה יקתאל" מאת שאול ברלין, נקרא "שלום רב לאהבי תורתך ואין למו מכשול", נדפס באלטונא תקמ"ט.

== משפחתו ==
*רבי משה הוציא לאור את ספרו משנת רבי אליעזר, והוסיף בה הרבה דברים.
*מאשתו השנייה, רבי יצחק הנקרא ״רבי אייזק ברלין״. כתב הרבה בשומר ציון הנאמן.
*חתנו מאשתו השנייה הוא הביבליוגרף רבי חיים מיכל.

==לקריאה נוספת==
* חיים מיכל, "אור החיים", 234-236.
* "השלהבת בקיפאון הסקנדינבי", א, עמ' 199-206.

== הערות שוליים ==

קטגוריה:ברלין: רבנים
קטגוריה:רבנים אורתודוקסים גרמנים
קטגוריה:פוזנה: רבנים
קטגוריה:רבני אה"ו
קטגוריה:ילידי 1740
קטגוריה:נפטרים ב-1814
קריפר

קריפרים הם אויבים בדיוניים שתוקפים בהתפוצצות ליד מטרתם, והם גם מהאנטגוניסטים העיקריים של משחק הווידאו "מיינקראפט". קריפרים צורפו למיינקראפט בעדכון אלפא של המשחק ב-31 באוגוסט 2009.<ref name=":0"></ref> מאז שחרורו, הקריפר הפך לסמל מוכר מאוד של מיינקראפט, והופיע באופן בולט במרצ'נדייזינג ובפרסום של מיינקראפט.<ref name=":3"></ref>

== היסטוריה ==
הקריפרים נוצרו כתוצאה משגיאת קידוד בשלבי האלפא של פיתוח מיינקראפט.<ref></ref> יוצר מיינקראפט, מרקוס פרסון, פיתח את הקריפר סביב המראה המוזר של דגם החזיר. פרסון ערבב את הממדים, כאשר האורך והגובה הוחלפו. זה, בשילוב עם ה-AI של הסתכלות על השחקן מובילים לכך שהקריפר יהפוך למוב עוין.<ref name=":1"></ref><ref name=":2"></ref><ref></ref> בהתנהגות המוקדמת היו קריפרים מסוגלים לגרום לנזק תגרה על השחקן והתפוצצו רק לאחר שנהרגו, אולם זה השתנה במהירות להתנהגות שהייתה יותר מזוהה עם התגנבות שהביאה אותם לתקוף עם שחרור מתוזמן של פיצוץ, אשר מנוטרל כאשר הם מתים.

הקריפר הפך לסמל מוכר לכל ושימש לשפע של סחורה.<ref name=":4"></ref>

בשנת 2011 נערך לוגו מיינקראפט כדי לשלב את הפנים של הקריפר באות "A".
הלוגו של מיינקראפט שבו משולב גם הקריפר.

== השפעה ==
ברירת המחדל של השחקן במיינקראפט.]]
הקריפר הפך לאייקון נרחב ומוכר של מיינקראפט, ולעיתים קרובות נחשב לאחד האויבים החשובים ביותר של מיינקראפט. הפרצוף הפיקסלי של הקריפר שולב ב-"A" של לוגו מיינקראפט, כמו כן נעשה בו שימוש בתלבושות וקוספליי רבים של ליל כל הקדושים. הקריפר הוצג במספר סטים של לגו מיינקראפט והיה המוקד העיקרי של אחד.

תמונת הקריפר שימשה במגוון רחב של מרצ'נדייז של מיינקראפט, כולל בגדים, מצעים ומנורות.<ref></ref> בנוסף, נעשה שימוש בתמונת הקריפר עבור כריות, צעצועים וקטיפות.

הקריפר מופיע כתחפושת Mii שניתן לרכוש ב-Super Smash Bros. Ultimate.

=== דגני בוקר ===
ביולי 2020, שותפות משותפת בין אולפני מוג'אנג לבין קלוגס הובילה להכרזה על Minecraft Creeper Crunch, דגני בוקר ממותגים רשמיים של Minecraft ובהם מופיע בהבלטה קריפר על האריזה. הוא היה אמור להיות זמין לשחרור בחנויות בארצות הברית באוגוסט 2020. בנוסף, כל חבילה כוללת קוד ייחודי שניתן לממש עבור פריט לבוש קוסמטי של מיינקראפט.<ref></ref><ref></ref><ref></ref><ref></ref><ref></ref>

=== בתרבות ===
הקריפר היה נושא למספר רב של אזכורים ופרודיות לתרבות הפופ.

בפרק "" בעונה 25 של הסיטקום המצויר "משפחת סימפסון", מו סיזלאק מופיע כקריפר ומתפוצץ בסוף "קטע הספה" של שיר הנושא.<ref></ref><ref></ref><ref></ref>

בסביבות יולי 2019, השיר "Revenge" מאת ג'ורדן מרון, שנוצר ב-19 באוגוסט 2011, חזר לפופולריות כמם אינטרנטי.<ref></ref>

== קישורים חיצוניים ==

== הערות שוליים ==

קטגוריה:תופעות אינטרנט
קטגוריה:דמויות ממשחקי וידאו
ג'ינה מקארתי

רג'ינה "ג'ינה" מקארתי (באנגלית: "Regina "Gina McCarthy; נולדה ב-3 במאי 1954) היא מומחית אמריקאית לבריאות סביבתית ואיכות אוויר, החל מינואר 2021 היא מכהנת כיועצת האקלים הלאומית של הבית הלבן אשר שימשה כמנהלת ה-13 של הסוכנות להגנת הסביבה (ה-EPA) בין 2013 ל-2017<ref></ref><ref></ref>.

== ביוגרפיה ==
מקראתי נולדה בשכונת דורצ'סטר שבבוסטון<ref></ref><ref></ref> וסיימה את לימודיה באוניברסיטת מסצ'וסטס בבוסטון ב-1976 וקיבלה מהאוניברסיטה תואר ראשון באמנויות האנתרופולוגיה חברתית. בהמשך למדה גם באוניברסיטת טאפטס, שם קיבלה תואר שני במדעי הנדסת בריאות הסביבה ב-1981.

במהלך חייה היא שימשה כיועצת סביבתית לחמישה ממושלי מסצ'וסטס, בהם המושל לשעבר והמועמד הרפובליקני לנשיאות ב-2012, וכיום הסנאטור מיט רומני. בנוסף לכך בין 2004 ל-2009 היא הייתה נציבת המחלקה להגנת הסביבה בקונטיקט, ובמסגרת תפקידה היא יישמה מדיניות שקידמה את הפחתת פליטת גזי החממה מתחנות הכוח במדינות.

ב-4 במרץ 2013, הנשיא הדמוקרטי ברק אובמה מינה את מקארתי להיות ראש הסוכנות להגנת הסביבה, ביולי של אותה שנה אושר מינויה ועם חלוף הזמן הפכה לפנים של הממשל ביוזמות הקושרות להתחממות גלובלית ושינוי האקלים<ref name="WSJ-j18">Tracy, Tennille. [https://www.wsj.com/articles/SB10001424127887323993804578614102567280028 Senate Confirms McCarthy as Head of EPA] , Wall Street Journal, July 18, 2013; retrieved July 19, 2013.</ref>.

בנובמבר 2019 מונתה מקארתי לנשיאת ומנכ"לית המועצה להגנה על משאבי טבע <ref></ref><ref></ref>.

בבדצמבר 2020 הודיע הנשיא הנבחר של ארצות הברית, ג'ו ביידן כי החליט למנות את מקארתי ליועצת האקלים הלאומית של הבית הלבן, על פי התכנון היא צפויה לייעץ לביידן בנוגע למדיניות שינויי האקלים<ref></ref><ref></ref>.

== קישורים חיצוניים ==

* 

== הערות שוליים ==

קטגוריה:חברי הקבינט של ארצות הברית בממשל ברק אובמה
קטגוריה:נשיאות ג'ו ביידן: אישים
קטגוריה:בוסטון: אישים
קטגוריה:בוגרי אוניברסיטת מסצ'וסטס בבוסטון
קטגוריה:בוגרות אוניברסיטת טאפטס
קטגוריה:בוגרי אוניברסיטת טאפטס
קטגוריה:פעילות איכות הסביבה אמריקאיות
קטגוריה:פעילי איכות הסביבה אמריקאים
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
צייס

Carl Zeiss AG או בקיצור, צייס היא אחת מיצרניות העדשות ומערכות אופטיקה מהגדולות בעולם. מטה החברה נמצא כיום באוברקוכן, גרמניה.

=== ההיסטוריה של החברה ===
החברה נוסדה על ידי האופטיקאי קרל צייס ב-1846 כבית מלאכה לעדשות בעיר ינה שבגרמניה. צייס היה מומחה בייצור מדויק של עדשות למטרות מדע ומחקר (ובמיוחד בייצור סדרתי של מיקרוסקופים). הוא מכר בתחילה את העדשות שלו בהזמנה אישית מבית המלאכה שהקים בסמוך למחלקה לפיזיקה באוניברסיטת ינה. כך יצר קשרים עם הקהילה המדעית ובהמשך חבר למדענים אוטו שוט וארנסט אבה - ושלושתם הובילו את החברה יחד החל מ-1884<ref></ref>.

השילוב בין החוש העסקי והטכני של צייס עם תגליותיהם של שוט בתחום הזכוכית ושל אבה בתחום האופטיקה אפשרו לחברה לייצר מיקרוסקופים ועדשות באיכות גבוהה במיוחד, ובעיקר באופן אחיד, מה שהיה חדשני מאוד ואפשר להשוות בין ממצאים ממעבדות שונות בעולם.

=== צייס כיום ===
כיום, החברה מעסיקה מעל 30,000 עובדים בכמעט 50 מדינות ברחבי העולם (כולל ישראל), ובעלת הכנסות של מעל 6 מיליארד דולר בשנה<ref></ref><ref></ref>.

לחברה 4 חטיבות מרכזיות:

# טכנולוגיה לייצור מוליכים למחצה
# מכשור רפואי
# טכנולוגיה למחקר ותעשייה (העוסקת בעיקר במיקרוסקופים וטלסקופים מקצועיים)
# אופטיקה צרכנית (העוסקת בעדשות למצלמות, משקפיים, משקפות ועוד)

החברה מחזיקה בנוסף מספר חברות-בת קטנות ברחבי העולם ותאגיד צייס מחזיק בבעלות על חברת הזכוכית Schott (על שם אוטו שוט, שותפו של קרל צייס).

=== עשייה חברתית והקשר לעיר ינה ===
לחברה שורשים עמוקים בעיר ינה- דרך קרן קרל צייס היא מחלקת מענקים למחקר אקדמי, מממנת אירועי תרבות וספורט ואף מעניקה מלגות לימוד באוניברסיטה. קבוצת הכדורגל הגדולה בעיר הוקמה כקבוצת פועלים של צייס, ונקראת עד היום קארל צייס ינה. ארגון העובדים הקים גם את קואופרטיב הדיור קארל צייס שמאפשר דיור זול ומסובסד לתושבי העיר (מבלי קשר להיותם עובדי צייס). מרכז הפיתוח הגדול של החברה ממוקם בעיר ורבים מהעובדים בו גרים בה. צייס גם משתתפת במימון הפלנטריום המקומי (שנקרא על שם קרל צייס) ומוזיאון האופטיקה של ינה<ref></ref><ref></ref><ref></ref>.

=== קרל צייס בישראל ===
בשנת 2008 רכשה חברת קרל צייס את חברת Pixer מכרמיאל בסכום של כ-70 מיליון דולר. לאחר הרכישה בחרה צייס להשאיר את מטה החברה בישראל ולהמשיך בפיתוח מוצריה לעיבוד שבבי בישראל בשם קרל צייס<ref></ref>.

==ראו גם==
* הפלנטריום של צייס

==קישורים חיצוניים==

* 

==הערות שוליים==

קטגוריה:חברות גרמניות
קטגוריה:חברות משתפות פעולה עם הנאצים
יחסי ניז'ר–רוסיה

שגרירת ניז'ר אמינה בזינדרה מגישה [[כתב האמנה לנשיא רוסיה דמיטרי מדבדב, 2010]]
יחסי ניז'ר–רוסיה הם היחסים הדו-צדדיים בין ניז'ר לרוסיה.

== היסטוריה ==
ברית המועצות כוננה יחסים דיפלומטיים עם ניז'ר ב-17 בפברואר 1972. באוגוסט 2017 חתמו רוסיה וניז'ר על הסכם לשיתוף פעולה צבאי, כולל אינטראקציה במלחמה בטרור ואמצעים לחיזוק הביטחון הבינלאומי. על פי ההסכם שתי המדינות יפתחו יחסים גם בתחום אימוני הכוחות המשותפים, בתחום החינוך הצבאי, הרפואה הצבאית ותחומים אחרים.

ביולי 2023 אירעה הפיכה צבאית בניז'ר בראשותו של הגנרל עבד רחמן תיאני. ארבעה חודשים אחר כך ביקר בניז'ר סגן שר ההגנה הרוסי יונוס-בק יבקורוב והמדינות הסכימו לחיזוק הקשרים הצבאיים ביניהן.<ref></ref>

==קישורים חיצוניים==

* [https://www.africaintelligence.com/west-africa/2024/01/31/border-security-key-to-junta-s-rapprochement-with-moscow,110154089-gra Border security key to junta's rapprochement with Moscow], אפריקה אינטליג'נס (נדרש רישום חינם לאתר), 31 בינואר 2024

== הערות שוליים ==
ורנר הייזר

ורנר הייזר (בגרמנית: Werner Heuser; 11 בנובמבר 1880 – 11 ביוני 1964) היה צייר, חרט, שרטט ופרופסור גרמני. הוא היה פרופסור לאמנות ב"אקדמיה לאמנות בדיסלדורף" בין השנים 1926 עד 1937, והוסר מתפקידו על ידי הנאצים בגלל הגדרתו כ"אמן מנוון". לאחר מלחמת העולם השנייה הוא בנה מחדש את האקדמיה, ושימש כמנהלה בין השנים 1946 עד שנת 1949.

== ביוגרפיה ==

=== ראשית חייו ===
ורנר הייזר נולד ב-11 בנובמבר 1880 בגומרסבאך, גרמניה, ליוגני הוסטרמן ופרנץ אוגן הוזר. כשהייזר היה בן שנה, אביו ברח עם אשת שכנו, והיגר לטקסס ושינה את שמו לאוגן קיילר. אביו היה העורך של העיתון New Braunfels Herald-Zeitung. כתוצאה מבעיות משפחתיות, נשלח ורנר הייזר להתגורר אצל משפחת אביו בבון, גרמניה. הוא למד בתיכון בבון ובזיגבורג.

הוא למד ב "בית הספר לאמנויות יישומיות" בדרזדן וב"האקדמיה לאמנות" בדיסלדורף אצל פטר יאנסן, אדולף מאנשן ואדוארד גרהרדט.

ב־11 באוקטובר 1907 התחתן בדיסלדורף עם מירה סון-רטל, בתו של הצייר קרל רודולף זון. יחד נולדו להם שני ילדים, קלאוס הייזר ואורסולה בנסר. בסביבות 1907 נסע ורנר הייזר לרומא ונפגש עם האמנים קרל הופר, הרמן הלר ומוריס סטרן.

=== קריירה ===
בשנת 1919, הייזר היה אחד מהאמנים הראשונים בקבוצת האמנים הצעירים של ריינלנד, לצד היינריך נאון, אדולף אוזרסקי, ארתור קאופמן, קרלו מנסה, וולטר אופי, והאדריכל וילהלם קרייס.

בשנת 1926 הוא מונה כפרופסור לרישום באקדמיה לאמנות בדיסלדורף. בין תלמידיו היו הרברט זאנגס, אלזה הארני, ג'ורג' מייסטרמן, קספר וולטר ראו.

== תערוכת אמנות מנוונת ==
בין השנים 1927 עד 1937, גרמניה חוותה התחזקות ועלייה לשלטון של המפלגה הנאצית. בשנת 1927 הוקמה החברה הלאומית-סוציאליסטית לתרבות גרמנית במטרה לעצור את "השחתת האמנות" וליידע את העם על הקשר בין גזע לאמנות באמצעות תיאוריות גזעניות פסבדו-מדעיות. החל משנת 1933 תייגה הקבוצה יצירות אמנות ואמנים מודרניים כ"יהודים", "מנוונים" ו"בולשביקים".

בשנת 1937 טיהרו הפקידים הנאצים את המוזיאונים הגרמניים והסירו את יצירות האמנות שנחשבה כמנוונת וקיימו תערוכה מיוחדת של היצירה בשם "אנטרטט קונסט" "האמנות המנוונת" שהציגה 650 יצירות אמנות ועברה ברחבי גרמניה, והייתה פופולרי בקרב הצופים. הייזר היה אחד האמנים בתערוכה והוא תויג כ"מנוון". באותה שנה, 1937, לא הוארכה עבודתו כפרופסור.

== מלחמת העולם השנייה ואחריה ==
במהלך מלחמת העולם השנייה הוא שהה בתחילה בסאנרי-סור-מר, בצרפת, ואחריה שהה באלגאו וברייסגאו. בשנת 1943 הופצץ ביתו בדיסלדורף, והרס את עבודות האמנות שלו ואת אוסף האמנות שלו. הוא עקב אחרי נדודי משפחתו עד 1945. לאחר סיום המלחמה, חזר לדיסלדורף וב-1 בנובמבר 1945 הוא התחיל את עבודתו. הוא מונה למנהל האקדמיה לאמנות בדיסלדורף ב-7 בינואר 1946, וב-31 בינואר 1946 נבנה בית הספר ונפתח מחדש.

== מוות ומורשת ==
ורנר הייזר נפטר מאי ספיקת לב בדיסלדורף ב-11 ביוני 1964 ונקבר בבית העלמין נורדפרידוף דיסלדורף.

בתו אורסולה בנסר (1915–2001) הייתה ציירת, והיא נישאה לצלם וולטר בנסר.

עבודתו כלולה באוספים שונים, כולל ספריית הקונגרס.

== גלריה ==
<gallery mode="packed" heights="180">
קובץ:Werner Heuser 1953 100x80cm Carneval.jpg | קרנבל
קובץ:Werner Heuser 1956 100x80cm Masken.jpg | מסיכה
קובץ:Werner Heuser 1928 80x60cm In den Anlagen.jpg | בין הצמחים
קובץ:117 vs Werner Heuser 1954 90x70cm Der Blinde.jpg | עיוור
 </gallery>

== קישורים חיצוניים ==

* 

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1880
קטגוריה:גרמנים שנפטרו ב-1964
קולנוע הונגרי - הטובים ביותר

קולנוע הונגרי - הטובים ביותר או השנים עשר של בודפשט (בהונגרית: Budapesti tizenkettő) הם שנים עשר הסרטים ההונגריים הטובים ביותר בין השנים 1948–1968. הדירוג בוצע בהצבעה חשאית של אנשי תעשיית הקולנוע ההונגרית שבחרו בשנת 1968 בהצבעה חשאית.

== ה-12 של בודפשט ==
"האיגוד הבינלאומי של מבקרי (עיתונאי) הקולנוע" (בראשי תיבות: FIPRESCI - שהוא ראשי תיבות מצרפתית של Fédération Internationale de la Presse Cinématographique) ערך את הכנס השנתי שלו בבודפשט בשנת 1968. בהזדמנות זו של יום השנה העשרים להלאמתה השנייה (הראשונה בשנת 1919) של תעשיית הקולנוע ההונגרית, "מחלקת מבקרי הקולנוע" של "התאחדות אמני הקולנוע ההונגרים" בחרה 12 סרטים בהצבעה חשאית שנבחרו בפסטיבל הקולנוע הרביעי בהונגריה שנערך בעיר פץ'. שם הוקרנו בקטגוריית הסרטים העלילתיים בהונגריה. סרטים אלה נבחרו לטובים ביותר בעשרים השנים האחרונות לאחר ההלאמה. שנה לאחר מכן, בשנת 1969, הוקרנו הסרטים גם בטלוויזיה ההונגרית.

# פרידייש באן : פיסת אדמה
# מיקלוש ינקצ'ו : רווקים עניים
# זולטאן פאברי : קרוסלה
# אנדראש קובאץ' : ימים קרים
# פליקס מאריאשי : אביב בבודפשט
# זולטאן פאברי : המורה חניבעל
# אימרה פהר : במדי חייל
# קארוי מאק : בית מתחת לסלעים
# פרנץ קושה : עשרת אלפים ימים
# אישטוואן גאל : בסחף
# מארטון קלטי : הרב"ט והאחרים
# אישטוואן סאבו : אבא

== 12 החדשים של בודפשט ==
בשנת 2000 חברי "איגוד אמני הקולנוע והטלוויזיה ההונגריים" ו"מדור מבקרי הקולנוע והטלוויזיה" באיגוד הלאומי של העיתונאים ההונגרים הצביעו לבקשת הטלוויזיה ההונגרית אילו סרטים נחשבים ליצירות הטובות ביותר בכל ההיסטוריה של הסרט ההונגרי.

לפי הצבעה זו שנים עשר הסרטים ההונגריים הטובים ביותר בכל הזמנים:

# מיקלוש ינקצ'ו: רווקים עניים
# קארוי מאק: אהבה
# זולטאן הוסאריק: סינדבאד
# אישטוואן סץ' : אנשים על השלג
# גזה רדוואני: אי שם באירופה
# פטר גותאר : הזמן עוצר
# סטיב סקיי : רב המשרתים, היפוליט
# זולטאן פאברי: קרוסלה
# אנדראש ילש: ולנטינו הקטן
# אילדיקו אניידי: המאה ה-20 שלי
# אישטוואן סאבו: אבא
# זולטאן פאברי: המורה חניבעל

== מאמרים קשורים ==
* השנים עשר של בריסל (12 הטובים בעולם עד שנת 1958-בהונגרית)
* השנים עשר של מנהיים (12 הסרטים הדוקומנטריים הטובים ביותר עד 1964-בהונגרית)
* 53 הסרטים ההונגריים בעלי הערך האמנותי (בהונגרית)

== לקריאה נוספת ==
* 
* 

== קישורים חיצוניים ==
* [https://index.hu/kultur/cinematrix/ccikkek/2010/11/18/a_szindbad_a_legjobb_magyar_film/ סינדבאד הוא הסרט ההונגרי הטוב ביותר] (אינדקס, 18 בנובמבר 2010, בהתבסס על הצבעה של מוזיאון הסרטים)

קטגוריה:קולנוע בהונגריה
קטגוריה:הונגריה: תרבות
יחסי הרפובליקה המרכז-אפריקאית – רוסיה

[[נשיא רוסיה ולדימיר פוטין נפגש עם נשיא הרפובליקה המרכז-אפריקאית פוסטאן-ארקאנז' טואדרה, 2018]]
יחסי הרפובליקה המרכז-אפריקאית–רוסיה הם היחסים הדו-צדדיים בין הרפובליקה המרכז-אפריקאית לרוסיה.

== היסטוריה ==
ברית המועצות כוננה יחסים דיפלומטיים עם הרפובליקה המרכז-אפריקאית ב-7 בדצמבר 1960. פוסטאן-ארקאנז' טואדרה, נשיא הרפובליקה המרכז-אפריקאית, ערך שני ביקורים במוסקבה, באוקטובר 2017 ובמאי 2018.

במרץ 2018 הסכימה רוסיה להעניק סיוע צבאי בחינם לרפובליקה המרכז אפריקאית, תוך שליחת נשק קל, תחמושת ו-175 מדריכים להכשרת הכוחות המזוינים במרכז אפריקה. ההערכה היא שהיועצים הם חברים בקבוצת וגנר. מאז אותה שנה היועץ לביטחון לאומי של הרפובליקה הוא ולרי זכרוב, אזרח רוסי שעבר בעבד עבור פריגוז'ין, ראש וגנר. החל מינואר 2019, הרפובליקה המרכז אפריקאית שוקלת לארח בסיס צבאי רוסי. מרגל רוסי לשעבר מונה על ידי נשיא מרכז אפריקה כיועצו הביטחוני. 

מאז ה-11 במרץ 2020, ה-"G5 המרכז-אפריקני" - המורכב מהאיחוד האירופי, ארצות הברית, צרפת, הבנק העולמי והאו"ם - כלל גם את הפדרציה הרוסית. דבר זה מיסד את נוכחותה של רוסיה ברפובליקה המרכז אפריקאית ומכיר בתפקידה המרכזי של המדינה בפתרון המשבר במרכז אפריקה, מה שמגדיל את טביעת הרגל הצבאית העולמית שלה עוד יותר.

ב-2 בפברואר 2020, בלחץ רוסיה ובתמיכת סין, אישרה מועצת הביטחון של האו"ם הרפיה נוספת, אם כי קלה, של אמברגו הנשק שהוטל על הרפובליקה המרכז אפריקאית בשנת 2013. זאת בניגוד לייעוץ של צרפת, שנתמכה על ידי החברים האירופאים והאפריקאים במועצת הביטחון (דרום אפריקה, ניז'ר ותוניסיה).

על פי פקידי ביטחון מערביים, לוחמי וגנר המקורבים לממשלת רוסיה והמדריכים שלהם עבדים עם ממשלתה של הרפובליקה המרכז אפריקאית בניסיון להשתלט על אזורים עשירים במינרלים יקרים שניתן אחר כך לייצא דרך סודאן<ref></ref>.

לפי הניורק טימס, ב-2022, רוסיה פעלה כדי להבטיח כי הנשיא הפרו־רוסי, פוסטן-ארקאנז' טואדרה, יישאר בתפקידו ללא הגבלת זמן.<ref>, [https://archive.today/20230101204024/https://www.haaretz.co.il/news/world/africa/2022-12-30/ty-article-magazine/.premium/00000185-5f66-d6a2-adf5-7fe696860000 קישור ארכיון]</ref>

==קישורים חיצוניים==

* 

== הערות שוליים ==
רומני ההרפתקאות של נובה

רומני ההרפתקאות של נובה (בהונגרית: A Nova kalandos regényei); היו סדרת ספרים של המוסד הספרותי נובה, בבעלות ובניהול של דוד מילר ובנו פאל מילר. בסדרה התפרסמו כמעט 200 רומנים, בעיקר רומני פשע ורומנים בסגנון המערב הפרוע בין השנים 1935–1942. העורך והמתרגם הפעיל ביותר של הסדרה היה קורנל טאבורי, שהיה לפני כן העורך של כתב העת "סקירה בלשית" ולדברי רבים "האיש בעל הידע הספרותי-דיווחי הגדול ביותר על משטרת הונגריה".

== הכותבים, המתרגמים ==
בנוסף לסופרים הזרים המפורסמים והמצליחים של התקופה, הסדרה הציגה עבודות של כותבי "ספרות זולה" הונגרים פופולריים שהיו כבר מוכרים אז בשמות אנגלו-סקסיים בדויים. היוצרים כללו גם את אגתה כריסטי, לסלי צ'רטריס, פיטר צ'ייני, ארל סטנלי גרדנר ורוברט היימן תחת שמו הבדוי "פרד רוברטס" ו"רוברט ארדן". פרדריק שילר פאוסט הופיע בעיקר בשמו הספרותי הידוע ביותר: מקס ברנד וכמה מהרומנים שלו תחת שם בדוי ידוע אחר (ג'ורג' אוון בקסטר). בקרב ההונגרים ינה רייטה תחת השמות: P. Howard, אדן ברשי, EA Rodriguez תחת שם בדוי, והסופר קארוי נאג' בעיקר כ-Charles Lorre. רוב הרומנים של רייטה הופיעו בסדרה, כמו של רוברט היימן (פרד רוברטס ורוברט ארדן, בהתאמה) ושל לסלי צ'רטריס. בין המתרגמים נוכל למצוא כמה סופרים הונגרים ידועים, כגון ינה רייטה, קארוי אסלאני או לאו וצ'אי. כותרים רבים תורגמו על ידי עורך הסדרה קורנל טאבורי ובנו הבכור, פאל טאבורי בעיקר תחת שם בדוי פטר בארלאי. (ג'ורג' טבורי, אחיו של פאל טאבורי תרגם רק ארבעה).

== אפיון ==
כותר שהוצא גם מאוחר יותר (שלושת המוסקטרים באפריקה, [[1940)]]
בשנת 1941 שונה העמוד החיצוני (cover). לפיכך, לכרך ה-149 בסדרה, הרומן "שודדים" של פיטר צ'ייני, היה מראה חדש. צבע הרקע שונה לאדום. הכיתוב לנטוי, והכותרת הוצגה בפס שחור למטה. הממדים היו 17.5 על 12&nbsp;ס"מ,<ref>A MOKKA adatbázisában szórványosan található eltérő értékek valószínűleg a könyvkötői kötés eredménye.</ref> בתחילה הכילו הספר 192–244 עמודים, מאוחר יותר בדרך כלל סביב 160 עמודים בלבד. כמה רומנים פורסמו מחדש במהדורה השנייה, אך הם פורסמו מחדש עם המספרים הסידוריים המקוריים שלהם, בעוד שאחרים הודפסו מחדש בסדרה של 58 פילר של נובה.

לאחר כניסתו לתוקף של פקודת "הספרות הזולה", לא ניתן היה להמשיך את הסדרה ברווח. לאחר מלחמת העולם השנייה, המהדורה השלישית של כמה פרסומים קודמים הופיעה לפני שההוצאה הולאמה.

== לקריאה נוספת ==
* ביבליוגרפיה ציורית של הספרות הזולה ההונגרית 4. - הרומנים ההרפתקניים של NOVA, הוצאת Attraktor, 2016
* גאבור באלינט: [https://epa.oszk.hu/00000/00021/00019/0006-130.html היסטוריה של הוצאת נובה, ביקורת ספרים הונגרית, מהדורה 114. (1998) מס '4]
* גאבור באלינט: [https://epa.oszk.hu/00000/00021/00045/Ksz2005-2-04.htm מו"ל וסדרה של נובה, ביקורת ספרים הונגרית, 121 (2005) מס' 2]
* [https://epa.oszk.hu/00000/00021/00028/0008-217.html גאבור באלינט: התביעות "פנגו אחד" של המו"לים פלדיס, האתנאום ונובה בשנת 1936, (2001.)]
* מאגרי מידע זמינים באינטרנט, במיוחד בקטלוג המשותף הלאומי ההונגרי (www.mokka.hu).
* מאגרי עתיקנים. במיוחד אנטיקוואריום מוזיאוני, antikvarium.hu ו- antikva.hu
* ארכיב חומרים למכירות פומביות מקוונות של Axioar

== הערות שוליים ==

קטגוריה:הונגריה: תרבות
קטגוריה:הוצאה לאור
קטגוריה:יהדות הונגריה
קטגוריה:שואת יהודי הונגריה
The Fairest of Them All

The Fairest of Them All הוא אלבום הסולו החמישי של הזמרת דולי פרטון, אשר יצא ב-2 בפברואר 1970 על ידי RCA ויקטור. הוא הופק על ידי בוב פרגוסון והגיע בשיאו למקום ה-13 במצעד אלבומי הקאנטרי. השיר "Daddy Come and Get Me" יצא כסינגל היחיד מתוך האלבום והגיע למקום ה-40 במצעד שירי הקאנטרי.

== הצלחה מסחרית ==
האלבום הגיע בשיאו למקום ה-13 במצעד אלבומי הקאנטרי האמריקאי ושהה 17 שבועות במצעד סך הכול.

== הוצאה מחודשת ==
האלבום יצא לאור על גבי תקליטור בשנת 2010, ביחד עם האלבום My Favorite Songwriter, Porter Wagoner ובשנת 2011 יצא לאור גם להורדה דיגיטלית.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי 1970
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
אלגיני (נהר)

גשר היילנד פארק חוצה את נהר אלגיני באספינוול, [[פנסילבניה.]]
החלק המזרחי של פארק הלאומי איי אלגני והסכר CW ביל יאנג לוק (מס 3) על נהר אלגיני
אלגֵיני (באנגלית: Allegheny) הוא נהר באורך 523 קילומטרים הזורם ממוצאו של נהר אוהיו במערב פנסילבניה וניו יורק, ארצות הברית. נהר אלגיני עובר בתחילתו מעט תחת אמצעו של גבול הצפוני של פנסילבניה צפונית מערבית לניו יורק ואז מתפשט בזיגזג דרומית מערבית מעבר לגבול ודרך מערב פנסילבניה כדי להצטרף לנהר מונונגהלה במזלגות אוהיו, ב"נקודה (Point)" של הפארק הלאומי פוינט (Point State Park) שבמרכז העיר פיטסבורג, פנסילבניה. נהר אלגיני הוא, לפי נפח, הזרם המרכזי הם של נהר אוהיו והן של נהר המיסיסיפי. מבחינה היסטורית, אלגיני נחשב ל"נהר אוהיו העליון", הן על ידי הילידים האמריקאים והן על ידי המתיישבים האירופאים.

== קישורים חיצוניים ==

* 

קטגוריה:מדינת ניו יורק: נהרות
קטגוריה:פנסילבניה: גאוגרפיה
יחסי גינאה ביסאו – גרמניה

שגרירות גינאה-ביסאו בברלין
יחסי גינאה ביסאו–גרמניה הם יחסי החוץ בין גינאה ביסאו לגרמניה.

== סקירה כללית ==
מאז המאה ה-15 השתייך אזור גינאה ביסאו של ימינו ל. בתחילת המאה ה-20, לעומת זאת, יזמים גרמנים בנו מפעל שמן דקלים באי Bubaque, אשר ננטש מאוחר יותר. הסופרת הגרמנית-דרום אפריקאית סטפני גרקה נולדה ברפובליקה המרכז אפריקאית בשנת 1941.

לאחר מהפכת הצפורנים בפורטוגל בשנת 1974, מדינת גינאה-ביסאו הפכה עצמאית לחלוטין, והוכרה גם על ידי הרפובליקה הפדרלית של גרמניה ב-12 באוגוסט 1974. מאז 1975 המדינה הצעירה מקיימת יחסים דיפלומטיים עם שתי המדינות הגרמניות. לאחר מכן התפתחו יחסי ידידות במיוחד עם גרמניה המזרחית.

היחסים הדיפלומטיים במדינה ניזוקים גם הם מהמצב הכלכלי והפוליטי הקשה בגינאה-ביסאו, במיוחד מאז התפרקות הגוש המזרחי בראשית שנות ה-90. עם פרוץ מלחמת האזרחים בגינאה ביסאו לאחר ניסיון ההפיכה ב-1998, הושעה שיתוף הפעולה בפיתוח בגינאה ביסאו. לאחר ההפיכה הצבאית באפריל 2012 הושעו גם היחסים הדיפלומטיים בצד הגרמני עד לחידושם בשנת 2014.

ב-14 במרץ 2018 נעצר האזרח הגרמני אולף באונגרטן בגינאה ביסאו על ידי המשטרה הפלילית המקומית. הוא שהה במדינה עבור ארגון לא-ממשלתי ומעל בכספים בהיקף של 90,000 אירו, שנועדו לקנות מכונת דיאליזה למרכז הדיאליזה הראשון במדינה בבירה ביסאו.

== נציגויות דיפלומטיות ==
* גרמניה מיוצגת בגינאה ביסאו באמצעות שגרירותה בדקר, סנגל.
* גינאה ביסאו מחזיקה בגרמניה שגרירות בברלין.

== קישורים חיצוניים ==

== הערות שוליים ==
הסליקים בבית הספר תל-חי בחיפה

250px
250px
הסליקים בבית הספר "תל-חי" בחיפה הם שני סליקים שבנה ארגון ההגנה בחדר האוכל של בית הספר "תל חי" שבשכונת נווה שאנן בחיפה. הסליקים היו בשימוש לפני ובמהלך מלחמת העצמאות ונשכחו אחריה, ונחשפו רק 40 שנה לאחר הקמת המדינה. בימינו משמשים הסליקים כמוזיאון המשמר פריטים שנמצאו בהם וכן ממצאים מהתקופה בה נעשה שימוש בסליק.

== רקע ==
עם סיום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני ליישוב היהודי. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.

חיפה היוותה מרכז לפעילות ארגוני ההגנה, אצ"ל ולח"י והחל משנות ה-30 הוקמו בה מעל 60 סליקים. רובם הגדול של הסליקים היו פשוטים מהסוג של צינורות וארגזים אולם במספר אתרים בעיר נבנו סליקים גדולים מבטון. שניים מהם נבנו בבית הספר "תל חי" בשכונת נווה שאנן.

== ההיסטוריה של הסליקים ==
שני הסליקים נבנו בחדר האוכל של בית הספר כשרק מנהל בית הספר ידע על הפעילות החשאית.
* ב-1935 נחצב סליק-1 בקיר של חדר האוכל והוסווה מאחורי ספריית ספרים. היה זה סליק קטן לאחסון מעט נשק.
* ב-1938 נחצב סליק-2 שגודלו היה כמטר וחצי על מטר וחצי. חפירת הסליק החלה בקצה מסדרון של כיתות אולם בסופו של נקבע פתח הסליק בחדר האוכל. בפתחו של סליק זה הותקנה דלת ברזל ועל הדלת כיסה ארון כלי אוכל.

לאחר סיום בניית הסליקים בבית הספר הוכנס אליהם נשק ששימש להגנת השכונה מערבים שהגיעו מחוואסה. מאחר שבמהלך היום שקק בית הספר פעילות תלמידים יכלו אנשי ההגנה להוציא את הנשק רק עם רדת הערב ולהחזירו לפנות בוקר. להוצאת הנשק היה צורך להזיז את הארונות שכיסו על פתח הסליקים.

בשנים 1947–1948 שימש דניאל לרמן כמפקד הסליק.

== לאחר קום המדינה ==
לאחר תום מלחמת העצמאות נשכחו הסליקים. ב-1978 נתגלה סליק-1 במהלך תיקוני חשמל אולם הוא נמצא ריק. ב-1993 נערך שיפוץ כללי בחדר וארון כלי האוכל הוזז ממקומו התגלה הפתח של סליק-2. בסליק זה נתגלו מספר כלי נשק במצב שמיש.

לאחר גילוי שני הסליקים הפך המקום למוזיאון שמשרת את שיעורי ההיסטוריה של התלמידים וכן קבוצות שבאות לבקר במקום. בנוסף לכלי הנשק שנמצאו בסליק מוצגים במקום חפצים שונים מתקופת הסליק.

== לקריאה נוספת ==
* ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמודים 38–40, 114-117
* צדוק אשל, מערכות ההגנה בחיפה, הוצאת משרד הביטחון, 1978; מהדורה שנייה 1998

== קישורים חיצוניים ==

* [https://web.archive.org/web/20210602074821/https://telhai.schooly.co.il/2016/04/11/%D7%9E%D7%A8%D7%9B%D7%96-%D7%94%D7%9E%D7%91%D7%A7%D7%A8%D7%99%D7%9D/ מוזיאון "תל חי": לבקר, ללמוד, לחוות...], באתר בית ספר "תל חי" בחיפה (אורכב)
* [https://haipo.co.il/item/11100 הכל התחיל בסליק: המוזיאון בבית הספר תל חי], באתר "תאגיד השידור חיפה"
* [https://web.archive.org/web/20170623214016/http://newshaifakrayot.net/?p=35526 שר החינוך נפתלי בנט מגיע לביקור פתע בבית הספר "תל חי" בנווה שאנן חיפה, ויורד ל"סליק"], באתר "חדשות חיפה והקריות" (אורכב)

== הערות שוליים ==

חיפה
סליק
קטגוריה:אתרי מורשת במחוז צפון
יחסי גינאה ביסאו – הממלכה המאוחדת

יחסי גינאה ביסאו–הממלכה המאוחדת הם יחסי החוץ בין גינאה ביסאו לבין הממלכה המאוחדת.

== סקירה כללית ==
בריטניה כוננה יחסים דיפלומטיים עם גינאה ביסאו בשנת 1975, זמן קצר לאחר עצמאותה מפורטוגל. בשנת 2012 השעה האיחוד האירופי, ובכלל זה בריטניה, חלק מהסיוע הניתן לגינאה ביסאו, בשל המהומות שאירעו במדינה.

== נציגויות דיפלומטיות ==
* בריטניה מיוצגת בגינאה ביסאו באמצעות שגרירותה בדקר, סנגל.
* גינאה ביסאו אינה מיוצגת בבריטניה לא בדרג השגרירות ולא בדרג הקונסוליה.

== קישורים חיצוניים ==

== הערות שוליים ==